b"\n_START_ARTICLE_\nGeneraci\xc3\xb3 perduda (1920-1930)\n_START_PARAGRAPH_\nLa generaci\xc3\xb3 perduda \xc3\xa9s la generaci\xc3\xb3 especialment referida a intel\xc2\xb7lectuals nord-americans florida en el per\xc3\xadode d'entreguerres entre els anys 20, entre la Primera Guerra Mundial i la crac del 29. Aquests es van exiliar a Europa i compartien una visi\xc3\xb3 del m\xc3\xb3n, present a les seves obres. Els autors m\xc3\xa9s destacats del grup s\xc3\xb3n John Dos Passos, Ezra Pound, William Faulkner, Ernest Miller Hemingway, John Steinbeck i Francis Scott Fitzgerald. Sembla que la denominaci\xc3\xb3 va sorgir de Gertrude Stein, si b\xc3\xa9 va ser Hemingway qui la va popularitzar._NEWLINE_Una de les caracter\xc3\xadstiques principals de la Generaci\xc3\xb3 Perduda \xc3\xa9s el fet que est\xc3\xa0 formada per un grup d\xe2\x80\x99intel\xc2\xb7lectuals dels Estats Units que van viure l\xe2\x80\x99experi\xc3\xa8ncia de la Primera Guerra Mundial. La d\xc3\xa8cada dels anys vint va ser una \xc3\xa8poca dura en qu\xc3\xa8 la fe en l'home es va veure afectada pel poder que les armes i les innovacions industrials van tenir en la recent Gran Guerra o Primera Guerra Mundial. Aquesta guerra va ser la m\xc3\xa9s dura des del moment a causa dels aven\xc3\xa7os tecnol\xc3\xb2gics que es van produir durant la Revoluci\xc3\xb3 Industrial.Aquest fet \xc3\xa9s un element clau a l\xe2\x80\x99hora de comprendre la seva percepci\xc3\xb3 del m\xc3\xb3n. Marcats per les dures experi\xc3\xa8ncies viscudes durant la guerra, els escriptors de la Generaci\xc3\xb3 Perduda es troben perduts, sense un rumb aparent, presoners d\xe2\x80\x99una societat que a poc a poc s\xe2\x80\x99intenta recuperar de la guerra, oblidant-la a trav\xc3\xa9s de l\xe2\x80\x99alcohol, les festes i una vida materialista i superficial, que podria interpretar-se com un \xe2\x80\x9cCarpe Diem\xe2\x80\x9d constant."